Document ID: 32014D0716

TARYBOS SPRENDIMAS,
priimtas bendru sutarimu su išrinktu Komisijos Pirmininku
2014 m. spalio 15 d.
kuriuo priimamas kitų asmenų, kuriuos Taryba siūlo skirti Komisijos nariais, sąrašas ir kuriuo panaikinamas bei pakeičiamas Sprendimas 2014/648/ES, Euratomas
(2014/716/ES, Euratomas)
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 17 straipsnio 3 bei 5 dalis ir 17 straipsnio 7 dalies antrą pastraipą,
atsižvelgdama į Europos atominės energijos bendrijos steigimo sutartį, ypač į jos 106a straipsnį,
atsižvelgdama į 2013 m. gegužės 22 d. Europos Vadovų Tarybos sprendimą 2013/272/ES dėl Europos Komisijos narių skaičiaus (1),
kadangi:
(1)
2014 m. spalio 31 d. baigiasi Europos Vadovų Tarybos sprendimu 2010/80/ES (2) paskirtos Komisijos kadencija;
(2)
naujos sudėties Komisija, kurią sudarytų po vieną kiekvienos valstybės narės pilietį, įskaitant Komisijos Pirmininką ir Sąjungos vyriausiąjį įgaliotinį užsienio reikalams ir saugumo politikai, turėtų būti paskirta kadencijai iki 2019 m. spalio 31 d.;
(3)
Europos Vadovų Taryba kandidatu į Komisijos Pirmininkus Europos Parlamentui pasiūlė Jean-Claude JUNCKER, o Europos Parlamentas savo 2014 m. liepos 15 d. plenarinėje sesijoje jį išrinko Komisijos Pirmininku;
(4)
vadovaujantis Europos Sąjungos sutarties 18 straipsnio 1 dalimi, Europos Vadovų Taryba, gavusi išrinkto Komisijos Pirmininko sutikimą, 2014 m. rugpjūčio 30 d. paskyrė Federica MOGHERINI Sąjungos vyriausiąja įgaliotine užsienio reikalams ir saugumo politikai;
(5)
Sprendimu 2014/648/ES, Euratomas (3) Taryba bendru sutarimu su išrinktu Komisijos Pirmininku priėmė sąrašą kitų asmenų, kuriuos ji siūlo skirti Komisijos nariais kadencijai iki 2019 m. spalio 31 d.;
(6)
bendru sutarimu su išrinktu Komisijos Pirmininku Sprendimas 2014/648/ES, Euratomas turėtų būti panaikintas, kad jame pateikiamas sąrašas nebūtų pateiktas Europos Parlamentui balsuojant patvirtinti, ir turėtų būti pakeistas šiuo sprendimu;
(7)
vadovaujantis Europos Sąjungos sutarties 17 straipsnio 7 dalies trečia pastraipa, Pirmininką, Sąjungos vyriausiąjį įgaliotinį užsienio reikalams ir saugumo politikai ir kitus Komisijos narius kolektyviai balsuodamas tvirtina Europos Parlamentas,
PRIĖMĖ ŠĮ SPRENDIMĄ:
1 straipsnis
Taryba, bendru sutarimu su išrinktu Komisijos Pirmininku Jean-Claude JUNCKER, Komisijos nariais kadencijai iki 2019 m. spalio 31 d. siūlo skirti šiuos asmenis:
Vytenis Povilas ANDRIUKAITIS
Andrus ANSIP
Miguel ARIAS CAÑETE
Dimitris AVRAMOPOULOS
Elżbieta BIEŃKOWSKA
Violeta BULC
Corina CREȚU
Valdis DOMBROVSKIS
Kristalina GEORGIEVA
Johannes HAHN
Jonathan HILL
Phil HOGAN
Věra JOUROVÁ
Jyrki KATAINEN
Cecilia MALMSTRÖM
Neven MIMICA
Carlos MOEDAS
Pierre MOSCOVICI
Tibor NAVRACSICS
Günther OETTINGER
Maroš ŠEFČOVIČ
Christos STYLIANIDES
Marianne THYSSEN
Frans TIMMERMANS
Karmenu VELLA
Margrethe VESTAGER
kartu su
Federica MOGHERINI, paskirta Sąjungos vyriausiąja įgaliotine užsienio reikalams ir saugumo politikai.
2 straipsnis
Sprendimas 2014/648/ES, Euratomas panaikinamas.
3 straipsnis
Šis sprendimas pateikiamas Europos Parlamentui.
Jis skelbiamas Europos Sąjungos oficialiajame leidinyje.
Priimta Briuselyje 2014 m. spalio 15 d.

Labels: 15